坦哈格自信爆棚:我下季會繼續執教曼聯
2024年04月07日 22:01
東網電視
更多新聞短片
坦哈格唔擔心被炒。(Getty Images)
曼聯領隊坦哈格下台壓力沉重,但呢位荷蘭名帥仍然充滿自信,佢接受《天空體育》訪問時,聲稱下季仍然會繼續執教紅魔鬼,似乎唔擔心今夏被炒。
坦哈格被問到下季會否留任,佢話:「呢問題唔需要有任何懷疑,我會專注曼聯事務,我喜歡喺呢度工作,前路充滿挑戰,雖然有時賽果不似預期,但我確信球隊100%會達到目標。」
曼聯近5場聯賽僅1勝,今季英超已輸12場,如果周日(7日)晚不敵利物浦,就會創下紅魔鬼史上單季英超最多敗仗紀錄,就算坦哈格好有自信,但球會高層都未必有信心留用佢。